„ Það mun reynast flokki eins og Samfylkingunni [...] mjög erfitt að fara í gegnum næstu kosningar nema flokkurinn hafi náð að endurnýja sig , bæði forystuna og ekki síður hugmyndir sínar . “ Þetta segir Össur Skarphéðinsson , utanríkisráðherra og fyrrv. formaður Samfylkingarinnar , í viðtali við áramótatímarit Viðskiptablaðsins sem kemur út í dag . Í tímaritinu er ítarlegt viðtal við Össur þar sem hann fjallar um stöðu mála í íslenskum stjórnmálum í dag , þau fjölmörgu tækifæri sem Ísland stendur frammi fyrir , sáttarhug sinn vegna sjávarútvegsins og fl . Þá tjáir Össur sig í fyrsta sinn í mörg ár um landsfund Samfylkingarinnar 2005 þegar hann varð undir í formannskosningu . En Össur svarar einnig spurningum um endurnýjun á forystu Samfylkingarinnar eins og fram kemur hér að ofan . Hann segir að Jóhanna Sigurðardóttir , forsætisráðherra og núverandi formaður Samfylkingarinnar , hafi þurft að taka á sig margar hrinur áhlaupa og taka erfiðar ákvarðanir . Þar nefnir Össur sérstaklega Katrínu Júlíusdóttir , iðnaðarráðherra . Sem fyrr segir kemur áramótatímarit Viðskiptablaðsins út í dag þar sem finna má ítarlegt viðtal við Össur Skarphéðinsson . Nánar verður fjallað um innihald tímaritsins síðar í dag en Viðskiptaverðlaun Viðskiptablaðsins og Frumkvöðlaverðlaun Viðskiptablaðsins verða jafnframt afhent í dag .